2023.2.23.
HU
Az Európai Unió Hivatalos Lapja
L 58/1527 ELŐKÉSZÍTŐ INTÉZKEDÉSEK
PA 01 —.
ALCÍM KUTATÁS ÉS INNOVÁCIÓ (folytatás) PA 01 22
(folytatás)
PA 01 22 01
(folytatás) E felhívás legfőbb kiindulópontja az, hogy a digitalizáció és a művészetek közös megközelítése változást idézhet elő szemléletünkben, egy vállalkozásnál, társadalmi és egyéni szinten egyaránt.
A művészet és annak képessége az adatok bemutatására és újszerű élmények előidézésére (nem utolsósorban olyan új digitális technológiákkal, mint az AR/VR) megváltoztathatja azt, ahogyan az információ érték- és viselkedésbeli változásokat idézhet elő.
Egy másik fontos szempont a közösség bevonása, ahol a digitalizáció és a művészetek együttesen ugyanolyan fontos szerepet játszhatnak a részvételen alapuló kollektív adatgyűjtés lehetővé tételében.
A művészet végső soron kreatív megoldásokat ösztönözhet a fenntartható fejlődési célok elérésére azáltal, hogy megkérdőjelezi a kialakult mintákat és feszegeti a technológia határait.
A fellépés többek között az S+T+ARTS programra épül – innováció a tudomány, a technológia és a művészetek összekapcsolásával.
A STARTS segítségével a DG CONNECT népszerűsítette a művészetet mint olyan gyümölcsöző elemet, amely segít abban, hogy a digitális technológiák változást hozzanak az emberek és a környezet számára.
A pályázók célcsoportjai: a művészet, a technológia és az ökológia határterületén működő szervezetek, technológiai intézmények és végfelhasználók, akik készek művészekkel, művészeti intézményekkel és alapítványokkal együttműködni.
A tevékenységek leírása: művésztelepek ipari és technológiai intézményekben, valamint olyan konkrét kisléptékű tevékenységek, amelyek a politika és a társadalom számára új utakat mutatnak (harmadik fél finanszírozása révén), kiállítások, terjesztés, figyelemfelhívó tevékenységek, oktatási tevékenységek.
PA 01 22 02
Előkészítő intézkedés – Európai induló vállalkozások 2.0 – Az induló vállalkozások európai gazdaságának magasabb fokozatra kapcsolása adatvezérelt betekintés, kutatás és rendezvények révén Számadatok (Differenciált előirányzatok) 2023. évi előirányzatok Kötelezettségvállalások
Kifizetések
p.m.
p.m.
2022. évi előirányzatok Kötelezettségvállalások
1 000 000
2021. évi teljesítés
Kifizetések
Kötelezettségvállalások
Kifizetések
250 000
Megjegyzések Ez az előirányzat az előkészítő intézkedés keretében az előző évekből fennmaradt fennálló kötelezettségvállalások fedezésére szolgál.
A platform támogatja az adatvezérelt szakpolitikai döntéshozatalt – regionális, nemzeti és európai szinten egyaránt – azáltal, hogy megbízható, makroszintű betekintést nyújt a különböző induló vállalkozások ökoszisztémái növekedési potenciáljába.
Már nyújtott információt, és fontos eszköz lesz például a 2030-ig tartó időszakra vonatkozó digitális iránytűről szóló, közelmúltbeli bizottsági közleményben (COM(2021) 118 final) meghatározott célok, valamint a 25 tagállam által eddig elfogadott, az induló innovatív vállalkozásokra vonatkozó uniós szabvány hatásának nyomon követésében.
Az „Európai induló vállalkozások 2.0” intézkedést nyomon követő projekt támogatná a platform megszilárdítását és az arra való átállást, hogy közép- és hosszú távon a politikai döntéshozók és a magán- és állami technológiai ökoszisztémák egyéb szereplői számára rendelkezésre álló, önfenntartó erőforrássá váljon.
Az induló és a növekvő innovatív vállalkozások kulcsfontosságúak Európa jövőbeli gazdasága és társadalma szempontjából.
Jelentős mértékben hozzájárultak az új, minőségi munkahelyekhez, és az évi 10 %-os növekedéssel messze a legdinamikusabban növekvő és a leginkább reziliens munkahelyek motorjaivá váltak.
Európa-szerte jelenleg kétmillió ember dolgozik induló technológiai vállalkozásokban, és ez a szám 2025-re várhatóan 3,2 millióra emelkedik.
Az induló és az innovatív vállalkozások bizonyítottan képesek áttörést jelentő innovációkat létrehozni a valós világ szükségleteire reagálva, új munkahelyeket teremteni és szinergiákat kialakítani Európa hagyományosan erős ágazataival.
Nem lehet alábecsülni azt a szerepet, amelyet az induló vállalkozások játszhatnak a jelenlegi válságból való kilábalásban, valamint a zöld és digitális átállás felgyorsításában.